Aarhuus Stifts-Tidende, 1847-07-23
Nyheder fra Udlandet. Folkestemningen i Paris er mørk og uveirsvanger, og den Mening er almindelig udbredt, at der forestaaer et høist alvorligt Moment i Frankrig. Allevegne høres mørke Spaadomme, skjæbnesvangre, Ord, som pleie at være Uveirets Forbud. Det hed der f. Ex. endogsaa paa Prent: "Horizonten formørkes"; Faren staaer for Døren"; "En Crisis er uundgaaelig; Vi staae ved Aftenen for store Begivenheder", osv. Paa Gadehjørnerne har man opslaaet Placater, hvorpaa læstes med store Bogstaver: "Man søger ledige Arbeidsfolk til at rense et Hof og to Kamre!" Jmedens Exministeren Teste havde i Pairsretten holdt en saa udmærket Forsvarstale, at næsten alle Tilhørerne gik over paa hans Side og troede ham uskyldig, havde den flygtede Olding Pellapra's Hustru været hos Kongen, og overleveret Hs. M. endeel Breve, som hendes Mand havde efterladt hende, med den Besked, at hun kun i yderste Nødsfald maatte bruge dem imod hans kjære Ven, Ministeren Teste. Da disse Breve bleve oplæste i Retten, udbrød Teste: "Nu er jeg forloren! Det er ude med mig!" Og kort efter at han var kommen tilbage i sit Fængsel, forsøgte han paa at dræbe sig ved to Pistoler, som hans egen Søn, den Eneste, der havde faaet Tilladelse til at besøge ham i Fængslet, formenes at have stukket til ham. Den første Gang klikkede Pistolen, ved det andet Skud trængte Kuglen ikke dybt nok ind, der menes, fordi han havde trykket Løbet for fast imod Hjertegruben, saa at Kuglen ikke var trængt derind, men kun havde foraarsaget en svær Contusion. Paa Knaldet tilte man strax ind i hans Værelse, og fand den forhenværende Minister liggende paa Gulvet, lidende af store Smerter. Uagtet hans Modstand blev han forbunden, og derefter sat under det strængeste Opsyn. Forinden dette Selvmordsforsøg havde Teste tilskrevet Kantsleren (Pairsrettens Præsident) et Brev, hvori han, paa Grund af de sidste Oplysninger, opgav alt Forsvar og bønfaldt Retten om, at skaane ham for, personlig at fremstille sig, underkastende sig hvilkensomhelst Dom, som Retten vil fælde over ham for den eneste Brøde, hvori han i sit Liv havde gjort sig skyldig, og for hvilken han nu saa frygteligt bøder. Ogsaa mod den forhenv. Minister, General Cubires, skal, ved en Vexelmægler Goubie, der har været en Mellemmand ved de foregaaede Bestikkelser, være fremkommet saadanne Oplysninger, at ogsaa hans Forbrydelse er utvivlsom, hvisaarsag Generalprocureuren, androg paa, at Cubidres skulde afsættes fra sine Grader og Værdigheder, udelukkes fra Hæren og udstødes af Pairskammeret. Dommens Afsigelse ventede man allerede i den næste Uge. Jfølge den franske Codepenal kan Straffen for Teste og Cubieres bliver infamerende borgerlig Degradation, nogle Aars Fængsel, og Tilbagebetaling af Bestikkelsessummens dobbelte Beløb. Cubieres var Generallieutenant, Pair, Minister, osv. - Pludseligt er nu indtruffet en ny Begivenhed, der muligt vil forøge Scandalen i en endnu høiere Grad. Det hedder, at Conseilpræsidenten, Marschal Soult, skal, strax efter det ovenfor Passerede, have forlangt sin Afsked og være reist bort fra Paris. Der taltes meget tvetydigt om nogle af ham udstædte Bevillinger til at drive africanske Metalminer. Alting ryddes der nu op i. Saaledes beskyldes nu ogsaa Handelsministeren Gridaine for at have ladet sig bestikke med 500 Actier i Nordbanen, samt at Soult og Hr. Dumon, forhen Minister for de offentlige Arbeider, nu Finantsminister, har faaet 1500 Actier i den endnu ikke concessionerede Lyon-Avignon-Jernbane, hvis Hoved-Entrepreneur er Gridaines Svigersøn, Alle disse Oplysninger komme oprindeligt fra Blad redacteuren Girardin, der, i Forening med den radicale Deputerede Ledru-Rollin, har bestemt 200,000 Fr. til Efterforskninger og Frembringelse af Documenter, som kunne compromittere Ministrene. Dertil kommer, at Testels mange Venner, opbragte over, at man har villet gjøre ham til en Syndebuk for alle sine Colleger, nu ere optraadte som disses heftigste Anklagere. Derfor siges ogsaa i "Courrier francais: "Vi imødegaae en Række af alle Slags Scan daler, der muligt ville ende med den nuværende Magts Tilintetgjørelse. Hvo, som ikke nu staaer meget fast, vil blive styrtet." - Den 12te Juli havde Politiet i Paris en varm Dag; alle Gadehjørner i Forstæderne vare bedækkede med Oprørsplacater, og pludseligt opstod der et uhyre stort Folkeopløb, foranlediget derved, at en stor, med Halm belæsset Vogn, med fire Heste for, var kjørt ind i Pairspalladset Luxembourgs indre Gaard, hvor de anklagede Ministre sidde arresterede, hvorpaa med Lynets Hurtighed det Rygte havde udbredt sig, at man vilde lade Teste, indpakket i denne Halmvogn, undflye. Der løde heftige Raab. - Forbittrelsen tiltog, – et Compagni Politisoldater rykkede udfra den nærliggende Caserne, for at adsprede Folkemassen; men dette skete først, da man havde ladet den tomme Vogn kjøre ud igjen og arresteret Kudsken, der var eller anstillede sig beskjænket. – Der gik det Rygte, at Testels Søn skal have udfordret sin Faders Anklager: Girardin til en Duel paa Liv og Død.